Mastinocerus

Mastinocerus er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.

Utseende 
Hannene er nokså små (gjerne 3-4 millimeter), spinkle, gulaktige til svarte biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene.

Levevis 
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.

Utbredelse 
Slekten er utbredt i Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien Phengodidae LeConte, 1861
 Underfamilien Mastinocerinae
 Slekten Mastinocerus Solier, 1849, 26 arter
 Underslekten Mastinocerus (i snever forstand)
 Mastinocerus araucanus Wittmer, 1963 	 
 Mastinocerus atriceps (Pic, 1915) 	 
 Mastinocerus brevipennis Solier, 1849 	 
 Mastinocerus chilensis Wittmer, 1976 	 
 Mastinocerus germaini (Pic, 1930) 	 
 Mastinocerus itatiaianus Wittmer, 1963 	 
 Mastinocerus kuscheli Wittmer, 1976 	 
 Mastinocerus nigeropacus Wittmer, 1970 	 
 Mastinocerus nigriceps Wittmer, 1963 	 
 Mastinocerus nigricollis (Pic, 1915) 	 
 Mastinocerus nigroapicalis (Pic, 1938) 	 
 Mastinocerus obscurus Wittmer, 1976 	 
 Mastinocerus patruelis (Pic, 1915) 	 
 Mastinocerus punctatus Wittmer, 1963 	 
 Mastinocerus ramosus (Gorham, 1881) 	 
 Mastinocerus ruficollis Wittmer, 1976 	 
 Mastinocerus travassosi Wittmer, 1963 	 
 Mastinocerus uruguayensis (Berg, 1886)
 underslekten Paramastinocerus Wittmer, 1976
 Mastinocerus ecuadoranus Wittmer, 1986 	 
 Mastinocerus janeirensis Wittmer, 1976 	 
 Mastinocerus marmoratus (Wittmer, 1996) 	 
 Mastinocerus ondulatus Wittmer, 1963 	 
 Mastinocerus pauloensis Wittmer, 1963 	 
 Mastinocerus peruanus Wittmer, 1976

Kilder 
 Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside.

Eksterne lenker 
 

Biller formelt beskrevet i 1849
Dyr formelt beskrevet av Antoine Joseph Jean Solier
Phengodidae